L 316/54
(18)
MT
Il-Ġurnal Uffiċjali tal-Unjoni Ewropea
8.12.2022
F’konformità mal-Artikolu 27(2) tar-Regolament bażiku, il-produtturi esportaturi kkonċernati magħrufa kollha u l-awtoritajiet Torok ġew ikkonsultati dwar l-għażla tal-kampjun. 1.6.
Kummenti dwar l-għażla tal-kampjun
(19)
Il-Kummissjoni rċeviet kummenti mingħand l-esportaturi li kkooperaw Selina Balık İşleme Tesisi İthalat İhracat ve Ticaret A.Ş, (“Selina Balik”) u Kılıç Deniz Ürünleri Üretimi İhracat İthalat ve Ticaret A.Ş. (“Kilic Deniz”) li talbu biex jiġu inklużi fil-kampjun.
(20)
Il-Kummissjoni ttrattat dawn it-talbiet f’Nota li tqiegħdet fil-fajl miftuħ fit-22 ta’ Ottubru 2021.
Kif spjegat in-Nota, iż-żewġ talbiet ġew miċħuda, peress li l-kampjun intgħażel abbażi tal-akbar kwantità rappreżentattiva ta’ esportazzjonijiet li setgħet tiġi investigata b’mod raġonevoli fiż-żmien disponibbli.
(21)
Selina Balik u Kilic Deniz ma kinux fost l-akbar produtturi esportaturi u b’hekk iż-żieda ta’ dawn il-kumpaniji malkampjun lanqas ma kienet se żżid b’mod sinifikanti r-rappreżentattività tal-kampjun, iżda setgħet ippreveniet it-tlestija f’waqtha tal-investigazzjoni.
(22)
Fil-11 ta’ Novembru 2021, l-Organizzazzjoni Daniża tal-Akkwakultura (“id-DAO”) li tirrappreżenta l-produtturi talUnjoni tat-trota qawsalla bagħtet sottomissjoni li fiha talbet lill-Kummissjoni tinkludi fil-kampjun lill-pixxikulturi tat-trota fuq skala iżgħar mit-Turkija, peress li l-iskemi ta’ sussidju kienu nbidlu biex jibbenefikaw il-pixxikulturi tattrota fuq skala iżgħar aktar minn dawk akbar.
F’dan ir-rigward, id-DAO nnotat li l-bidliet fl-iskemi ta’ sussidju dirett, b’mod partikolari l-impożizzjoni ta’ limiti tal-produzzjoni, żiedu b’mod effettiv is-sussidjar tal-pixxikulturi tat-trota fuq skala iżgħar.
(23)
Għalhekk, id-DAO talbet lill-Kummissjoni biex tibdel il-metodoloġija tal-għażla tal-kampjun, lil hinn mill-akbar kwantità ta’ esportazzjonijiet li tista’ tiġi investigata b’mod raġonevoli, u minflok tagħżel kampjun statistikament validu li fil-fehma tagħha jirrappreżenta b’mod preċiż id-diversità tal-produtturi Torok tat-trota.
Madankollu, id-DAO ma pproponiet l-ebda esportatur speċifiku li kkoopera li jenħtieġ li jiġi inkluż fil-kampjun.
(24)
Il-Kummissjoni ċaħdet din it-talba, peress li l-informazzjoni dwar il-kampjunar mitluba mill-esportaturi ma kienx fiha informazzjoni li tippermetti lill-Kummissjoni tagħżel kampjun b’dak il-mod.
(25)
Il-bidliet fl-iskemi ta’ sussidju dirett, kif stabbilit fit-taqsima 4 hawn taħt, ġew riflessi fil-kalkolu tal-benefiċċju. 1.7.
It-talbiet għal ammont individwali ta’ sussidjar kumpensabbli għall-kumpaniji li ma jiġux inklużi filkampjun (“eżaminazzjoni individwali”)
(26)
Il-Kummissjoni rċeviet żewġ talbiet għal ammont individwali ta’ sussidjar kumpensabbli wara l-bidu talinvestigazzjoni skont l-Artikolu 27(3) tar-Regolament bażiku.
Dawn it-talbiet saru fil-forma ta’ tweġiba mimlija għall-kwestjonarju.
(27)
L-ewwel talba ġiet mill-kumpanija Selina Balik.
(28)
Il-Kummissjoni aċċettat it-talba tagħha għal eżami individwali minħabba li kienet diġà qiegħda tirrieżamina s-sitwazzjoni tal-kumpanija f’rieżami interim parallel dwar l-istess prodott.
Dan ir-rieżami interim inbeda fil5 ta’ Frar 2021 (7).
Madankollu, Selina Balik irtirat it-talba tagħha għal rieżami u l-Kummissjoni mbagħad itterminatha fl-10 ta’ Marzu 2022 (8).
(29)
Selina Balik kienet issottomettiet tweġiba sħiħa għall-kwestjonarju bl-istess perjodu ta’ investigazzjoni tar-rieżami bħall-RIP (is-sena kalendarja 2020) ta’ dan ir-rieżami interim.
Il-kumpanija qablet li l-informazzjoni pprovduta kellha tintuża fir-rieżami attwali.
Il-Kummissjoni kienet diġà vverifikat fil-biċċa l-kbira l-informazzjoni sottomessa u l-kontroverifika mill-bogħod biss ma kinitx saret.
(30)
Għalhekk, fil-bidu ta’ din l-investigazzjoni, diġà kien hemm disponibbli informazzjoni sħiħa u l-investigazzjoni tassitwazzjoni ta’ Selina Balik għall-finijiet tar-rieżami attwali.ma setgħetx titqies bħala ta’ piż kbir wisq.
(7) ĠU C 40, 5.2.2021, p. 12. (8) ĠU L 83, 10.3.2022, p. 60.